Sanajan dhèwèké wis ora kepingin menèh dadi prèsidhèn ing pèriode 1998-2003, nanging Soeharto tetep kapilih dadi prèsidhèn déning parlemèn ing sasi Maret 1998. Bareng ana kedadéan demonstrasi, rerusuh, kahanan pulitik lan militèr, lan pucuké nalika gedhung DPR/MPR RI dikuwasani déning para dhémonstran, Prèsidhèn Soeharto mundur tanggal 21 Mei 1998. Wakil Prèsidhèn Républik Indonésia, B.J. Habibie, nggantèni dadi Prèsidhèn.